उन मुश्किल दिनों में जेल से छूटने के बाद भी अनिल ने डरने-झुकने की जगह भड़ास का काम जारी रखा और दैनिक जागरण प्रबंधन को दिखा दिया कि मक्कार कंपनियां और इसके दलाल मालिक व मैनेजर नहीं बल्कि मजबूत इरादों वाला ईमानदार जुझारू व्यक्ति बड़ा हुआ करता है. अनिल ने कई वर्ष तक भड़ास में कंटेंट एडिटर पद पर भड़ास के दिल्ली आफिस में काम किया. बाद में अनिल का तबादला उनकी मर्जी के तहत लखनऊ कर दिया गया. अनिल का कहना है कि भड़ास4मीडिया के साथ काम करते हुए उन्होंने बहुत कुछ सीखा जाना देखा. कई वर्षों से एक ही तरह का काम करते करते एकरसता सी आ गई थी. इसलिए कुछ नया करने हेतु भड़ास को अलविदा कहा है.